**38. fundur stjórnar Fimleikasambands Íslands, haldinn þann 5. desember, kl. 16:10 á skrifstofu FSÍ í Laugardal.**

**Mættir eru:** Þorgerður Diðriksdóttir, formaður, Ragnheiður Thorlacius, ritari og Þóra Sigurðardóttir, gjaldkeri. Einnig eru mættir starfsmennirnir Hrund Þorgeirsdóttir, framkvæmdastjóri, og Davíð Ingason, verkefnastjóri.

Birna Björnsdóttir og Sólveig Jónsdóttir, verkefnastjóri, boða forföll.

Formaður setti fundinn.

Á dagskrá eru eftirfarandi mál:

**1. Fundargerðir.**

Fundargerð 37. fundar er samþykkt.

**2. Fimleikakona og fimleikakarl 2011 og uppskeruhátíð FSÍ 2011.**

Var áður á dagskrá 37. fundar. Stjórn hafa borist tilnefningar frá tækninefnd kvenna og karla í áhaldafimleikum og tækninefnd í hópfimleikum. Þá hafa einnig borist ábendingar frá aðildarfélögum og nefndum um einstaklinga sem vert væri að heiðra á uppskeruhátíðinni.

Málið rætt

Samkvæmt 14. gr. reglugerðar FSÍvelur stjórn sambandsins fimleikakarl og fimleikakonu ársins að loknu keppnistímabili að fengnum tilnefningum frá tækninefndum.

Stjórn FSÍ velur sem fimleikakonu ársins 2011 Thelmu Rut Hermannsdóttur og Róbert Kristmannsson sem fimleikakarl ársins 2011. Afreksbikarinn árið 2011 fari til meistaraflokks Gerplu fyrir Norðurlandameistaratitillinn í hópfimleikum 2011.

Viðurkenning til þeirra og annarra sem hljóta heiðursviðurkenningar FSÍ 2011 verða veittar við hátíðlega athöfn milli jóla- og nýárs, nánar tiltekið miðvikudaginn 28. desember nk. Framkvæmdastjóra falið að ljúka undirbúningi hátíðarinnar, þ.m. að útvega sal og veitingar.

**3. Fimleikaþing 2012.**

Undirbúningur fimleikaþings þann 18. febrúar 2012 er í fullum gangi. Með vísan til afgreiðslu á 37. fundi kynna Ragnheiður og Hrund tillögur/ályktanir sem stjórn stefnir að leggja fyrir þingið.

Tillögurnar ræddar og ákveðið að fresta málinu til næsta fundar en þá mun einnig liggja fyrir drög að starfs- og fjárhagsáætlun.

**4. Umsóknir um styrki.**

Málið var á dagskrá 37. fundar. Umsóknarfrestur er til 12. desember nk. Verkefnisstjóri fer yfir málið með stjórn og er verkefnisstjórum falið að ganga frá umsóknum í samráði við framkvæmdastjóra og senda áður en umsóknarfrestur rennur út.

**5. Bréf tækninefndar kvenna í áhaldafimleikum og fræðslunefndar.**

Stjórn og laga- og reglunefnd hefur borist bréf frá fræðslunefnd, dags. 10. nóvember sl., móttekið 27. sama mánaðar. Einnig hefur stjórn borist bréf tækninefnd kvenna í áhaldafimleikum, dags. 1. desember sl., móttekið sama dag. Nefndirnar gagnrýna hvernig stjórn stóð að undirbúningi að tillögu að frumvarpi að nýjum lögum FSÍ og gera athugasemdir við ýmsar tillögur stjórnar, sérstaklega um sameiningu nefnda. Stjórn þakkar nefndunum fyrir ábendingar og tillögur. Stjórn gerði nokkrar breytingar á frumvarpsdrögunum eftir formanna- og framkvæmdastjórnarfundi og sendi frumvarpsdrögin til umsagnar í laga- og reglunefnd og vera má að nefndin leggi til breytingar á frumvarpinu. Þá verður frumvarpinu vísað til umfjöllunar í laganefnd á fimleikaþingi í febrúar nk. Ákveðið er að boða til fundar með nefndum þegar umsögn laga- og reglunefndar liggur fyrir í janúar nk. Framkvæmdastjóra falið að senda framangreind bréf til laga- og reglunefndar og kynna öllum nefndum FSÍ framangreinda bókun.

**6. Úrtökumót fyrir Evrópumótið í hópfimleikum 2012**

Málið var á dagskrá 37. fundar. Borist hefur bókun tækninefndar í hópfimleikum frá 29. nóvember sl., en þar er erindi stjórnar svarað. Þar segir að nefndin hafi komist að eftirfarandi niðurstöðu um fjölda og skipulagningu á úrtökumótum vegna keppni í kvennaflokki, senior, á Evrópumótinu í hópfimleikum hausti 2012. „THF fundaði um efnið og komst að þeirri niðurstöðu að mótin yrðu þrjú. RIG þyrfti að vera fyrsta mótið þar sem búið var að gefa það út, Bikarmót er þá mót nr. 2 og undankeppni ÍM er mót nr.3. Þau lið sem ætla að gefa kost á sér verða að tefla fram löglegu liði í seniorflokki kvenna á mótin þrjú til að eiga möguleika á EM-sætinu. Það lið sem vinnur oftar verður fulltrúi Íslands á Evrópumótinu í Danmörku 2012.“

Stjórn þakkar tækninefndinni afgreiðslu málsins, samþykkir tillögu nefndarinnar og felur framkvæmdastjóra að kynna aðildarfélögum málið.

**7. Til kynningar.**

**a.** FIG hefur boðið Birni Magnús Tómassyni að vera „reference dómara“ á Second Test event fyrir Ól 2012. Framkvæmdastjóri hefur afgreitt málið hvað FSÍ varðar. Stjórn óskar Birni til hamingju með boðið og óskar honum góðs gengis í störfum á mótinu.

**b**. Bréf frá UEG um þjálfaranámskeið í hópfimleikum. Um er að ræða eftirfarandi námskeið: Invitation to the Training CampTeamGym 2012 in Cesenatico / ITA og Invitation to the 1st TeamGym Coaches’ Education Course 2012 in Cesenatico / ITA. Nánari upplýsingar má nálgast á skrifstofu FSÍ.

**c.** Lagt er fram minnisblað framkvæmdastjóra frá fundi lyfjanefndar ÍSÍ um lyfjamál.

**d.** Formaður FSÍ mun sækja fund formanna sérsambanda innan ÍSÍ með menntamálaráðherra 8. desember nk.

**e**. Lögð er fram fundargerð tækninefndar í hópfimleikum frá 29. nóvember 2011.

**7. Ráðningasamningur við framkvæmdastjóra.**

Framkvæmdastjóri víkur af fundi.

Formaður kynnir drög að ráðningasamningi við framkvæmdastjóra. Drögin samþykkt og formanni falið að ganga frá málinu.

Næsti fundur verður haldinn mánudaginn 9. janúar nk.

Fundi slitið kl. 19.50.

Ragnheiður Thorlacius.

ritar fundargerð.